'n Baie gerieflike plekkie om 'n slag weer tot jou sinne te kom. Mense kan lekker stap op die plaas, ry in die distrik, of net sit en boeklees onder die boom of by 'n vuurtjie. As jy kan, bly langer as 'n naweek.
Almal moet Gelukshoop Cottage beleef. Dit was ongelooflik met alles en meer wat ons nodig gehad het. Daar was alle apparate in die kombuis, oorgenoeg hout, 'n lekker snoesige vuur wat konstant in die kombuis brand vir die winterdae. Dit was hartseer om terug te kom ek sal nog graag vir weke daar wil bly. Ons het 'n ongelooflike tyd gehad en almal wat wel liefde vir die Karoo het moet dit beleef. Baie baie dankie vir Katrina wat ons so mooi verwelkom het en ons deur die huis gewys het. Sy was so oulik gewees en vir ons spesery ook gegee. Sy is 'n wonderlike mens.
Beste vakansie ooit, wonderlikste mense. Katriena en Piet het ons hartlik ontmoet en op hul stil manier seker gemaak dat alles vlot loop. Lammertjies gevoer wat diep in ons harte geklim het. Corneel en Artur is 'n ongelooflike paartjie wat ons laat voel het of ons hulle al jare ken. Ons is gegroet met Corneel se heerlike verrassing, en haar sagte hand is duidelik in die Cottage, dit het alle geriewe wat jou hart begeer. Dit is die plek waar 'n gesin ware gesinstyd kan deurbring. Dankie vir alles ons beplan alreeds ons volgende besoek.
Ek en my vrou en seun was op die plaas met die langnaweek. As jy nie van grondpad hou nie kan jy van Matjiesfontein af kom en dan is dit so 30 km grondpad. Of ry die grondpad van Ceres af deur die Tankwa Nasionale Park as jy 'n bakkie of 4x4 het. Die pad is redelik sleg maar baie mooi. Piet en Katriena op die plaas is baie vriendelik en het met alles gehelp. Ons het selfs 'n vars gebakte brood gekry. Mens mense. Dankie julle. Hier is nie "entertainment" nie. Hier is net pragtige plaaspaaie, natuurskoon en stilte. As dit is wat jy soek en wil wegkom man mense en ligte en geraas af, dan is die plek vir jou. Die huis is pragtig skoon en het alles wat jy gaan benodig om lekker te kan kosmaak en braai. Selfs krag vir my vrou se haardroër al werk alles van sonkrag af. Baie diere op die plaas van gemsbok, vaalribbok, duikers, steenbokke, bobbejane, jakkals, hase, springbokke, swartwildebees en 'n bloue. Die paaie is vir jou om te geniet op jou eie. Die plaas is joune vir die tyd wat jy daar is. Wat 'n hemelse voorreg. Dankie Ater en Corneel. Julle gaan ons bakkie weer sien aankom in die winter. Dan is dit seker eers mooi daar by julle. Ek verlang al klaar weer. Daar is geen selfoonopvangs nie. Hemels.